钦定古今图书集成/理学汇编/经籍典/第078卷 > 宋洪迈容斋随笔 > 《兑为羊》
## 钦定古今图书集成/理学汇编/经籍典/第078卷 > 宋洪迈容斋随笔 > 《兑为羊》

“兑为羊。”《易》之称羊者凡三卦，《夬》之九四曰：“牵羊悔亡”，
《归妹》之上六曰：“士刲羊无血”，皆《兑》也。《大壮》内外卦为
《震》与《干》，而三爻皆称羊者，自《复》之一阳推而上之，至
二为《临》，则《兑》体已见，故九三曰：“羝羊触藩，羸其角”，言
三阳为《泰》而消《兑》也。自是而阳上进，至于《干》而后已。
“六五丧羊于《易》”，谓九三、九四、六五为《兑》也。上六复触
藩不能退。盖阳方夬决。岂容上兑俨然乎。九四中爻。
亦本《兑》。而云不羸者。赖震阳之壮耳。